司警披露詳細案情話，死者一家同疑兇過去幾年，因為走廊雜物攞放同噪音問題，已經發生多次拗撬，警察亦曾經介入調停冇效，疑犯就響自己屋企門口出面裝咗閉路電視睇實佢哋。案發嗰日朝早，疑犯放工返屋企嗰時，響走廊見到死者細仔，死者細仔唔妥鄭男掘實佢，所以掘返佢轉頭之後就開始拗咬，唔排除鄭男知到對方係警察，加上對手後生強壯，唔敢同佢正面對峙，懷恨在心返翻屋企飲酒計劃報仇，之後佢就響屋企透過閉路電視睇實死者一家有咩動靜，重準備咗兩張連柄長一呎左右嘅斬肉刀。